KOMMISSIONENS FORORDNING (EF) Nr. 2023/95 af 21. august 1995 om midlertidig tilpasning af særordningerne for indførsel af kornsubstitutter og produkter forarbejdet på basis af korn og ris som fastsat i forordning (EØF) nr. 2245/90 med henblik på iværksættelsen af den landbrugsaftale, der er indgået i forbindelse med de multilaterale handelsforhandlinger under Uruguay-runden

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

I henhold til Rådets forordning (EØF) nr. 715/90 af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne eller i de oversøiske lande og territorier (2), senest ændret ved forordning (EF) nr. 2484/94 (3), fritages visse kornsubstitutter og visse produkter forarbejdet på basis af korn og ris med oprindelse i AVS-staterne eller i OLT for tolden og det faste element af importafgiften, ligesom det variable element af importafgiften nedsættes eller helt bortfalder for de samme produkter;

gennemførelsesreglerne til denne ordning er fastsat i Kommissionens forordning (EØF) nr. 2245/90 af 31. juli 1990 om gennemførelsesbestemmelser til importordningen for produkter henhørende under KN-kode 0714 10 91 og 0714 90 11 med oprindelse i staterne i Afrika, Vestindien og Stillehavet (AVS) eller i de oversøiske lande og territorier (OLT) (4), ændret ved forordning (EF) nr. 1515/95 (5);

i artikel 101, stk. 1, i Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Økonomiske Fællesskab (6) fastsættes det, at indførsel til Fællesskabet af produkter med oprindelse i OLT er fritaget for told og afgifter med tilsvarende virkning;

Fællesskabet forpligtede sig i henhold til den landbrugsaftale, der blev indgået i forbindelse med de multilaterale handelsforhandlinger under Uruguay-runden (7), til at tarifere de variable importafgifter og erstatte dem med told fra den 1. juli 1995; dette kan sætte særordningerne ud af kraft, og det er derfor nødvendigt i afventning af indgåelsen af nye aftaler med de pågældende lande som en overgangsordning at tilpasse forordning (EØF) nr. 2245/90, sådan som ændret ved forordning (EF) nr. 1515/95, samtidig med at de væsentligste af ordningerne opretholdes;

det er i denne forbindelse nødvendigt at lade den fritagelse for det faste element af importafgiften, der indrømmes tredjelande, gælde for told fra den 1. juli; for ikke at skade eksportlandenes interesser er det desuden nødvendigt at erstatte indrømmelsen for det variable element af importafgiften med en hel eller delvis fast nedsættelse af importtolden;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EØF) nr. 2245/90 foretages følgende ændringer:

1) Artikel 1 erstattes af følgende:

»Artikel 1

1. Ved anvendelsen af artikel 14, stk. 1, i forordning (EØF) nr. 715/90 er toldsatserne for indførsel af de i bilag A til Rådets forordning (EØF) nr. 1766/92 (*) og de i artikel 1, stk. 1, litra c), i Rådets forordning (EØF) nr. 1418/76 (**) omhandlede produkter med oprindelse i AVS-staterne de toldsatser, der er anført i bilaget til nærværende forordning.

2. Uanset stk. 1 nedsættes de nedsatte toldsatser, der gælder for indførsel af nedennævnte produkter med oprindelse i AVS-staterne, således:

- med 2,19 ECU pr. 1 000 kg for produkter henhørende under KN-kode 0714 10 99 og 0714 90 19 bortset fra arrowroot

- med 4,38 ECU pr. 1 000 kg for produkter henhørende under KN-kode 0714 10 10 og 1106 20 bortset fra mel og groft mel af arrowroot

- med 50 % for produkter henhørende under KN-kode 1108 14 00 og 1108 19 90 bortset fra stivelse af arrowroot.

3. Uanset stk. 1 opkræves de toldsatser, der gælder ved indførsel af følgende produkter med oprindelse i AVS-staterne, ikke for disse produkter:

- produkter henhørende under KN-kode 0714 10 91

- produkter henhørende under KN-kode 0714 90 11 og arrowroot henhørende under KN-kode ex 0714 90 19

- mel og groft mel af arrowroot henhørende under KN-kode ex 1106 20

- stivelse af arrowroot henhørende under KN-kode ex 1108 19 90.

Artikel 1a

I artikel 2-8 inklusive fastsættes gennemførelsesbestemmelserne for ordningen for indførsel af:

- produkter henhørende under KN-kode 0714 10 91 og 0714 90 11 med oprindelse i AVS-staterne til Fællesskabet (afsnit I)

- produkter henhørende under KN-kode 0714 90 11 med oprindelse i AVS-staterne og OLT til de oversøiske franske departementer (afsnit II).

(*) EFT nr. L 181 af 1. 7. 92, s. 21.

(**) EFT nr. L 166 af 25. 6. 1976, s. 1.«

2) I artikel 2, stk. 2, og artikel 4, stk. 3, ændres ordet »importtold« til »importtold som fastsat i den fælles toldtarif«, hver gang det forekommer.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995 til den 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. august 1995.

På Kommissionens vegne

Karel VAN MIERT

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 84 af 30. 3. 1990, s. 85.

(3) EFT nr. L 265 af 15. 10. 1994, s. 3.

(4) EFT nr. L 203 af 1. 8. 1990, s. 47.

(5) EFT nr. L 147 af 30. 6. 1995, s. 46.

(6) EFT nr. L 263 af 19. 9. 1991, s. 1.

(7) EFT nr. L 336 af 23. 12. 1994, s. 22.

BILAG

>TABELPOSITION>